***Proiect***

**GUVERNUL REPUBLICII MOLDOVA**

**HOTĂRÂRE**    
nr.\_\_\_\_\_din `”\_\_\_” \_\_\_\_\_\_\_\_ 2024

**cu privire la alocarea mijloacelor financiare Ministerului Infrastructurii și Dezvoltării Regionale din fondul de rezervă al Guvernului**

În temeiul art. 19 lit. g) şi art. 36 alin. (1) lit. a) din Legea finanțelor publice şi responsabilității bugetar-fiscale nr. 181/2014 (Monitorul Oficial al Republicii Moldova, 2014, nr. 223-230, art. 519), cu modificările ulterioare, Guvernul HOTĂRĂŞTE:

**1.** Se alocă, din fondul de rezervă al Guvernului, mijloace financiare în sumă totală de 14 749,2 mii lei Ministerului Infrastructurii și Dezvoltării Regionale, după cum urmează:

1) 6 564,2 mii lei pentru amenajarea căilor de acces nr. 2 din complexul Arena polivalentă de interes național către str. Bucovina pe imobilul/terenul cu nr. cadastral 3153213.028 situat în mun. Chișinău, com. Stăuceni, str. Bucovina 31;

2) 8 185,0 mii lei pentru elaborarea studiului de fezabilitate privind construcția Stadionului Național.

**2.** Funcția de beneficiar pentru lucrările executate, prevăzute la punctul 1 subpct.1) vor fi îndeplinite de către Întreprinderea de Stat „Administrația de Stat a Drumurilor” în proces de reorganizare, care:

1) va organiza licitația pentru contractarea lucrărilor de construcție, conform prevederilor Legii nr. 131/2015 privind achizițiile publice;

2) în calitate de beneficiar al mijloacelor financiare alocate, va fi responsabilă de datele prezentate și va întocmi, în modul stabilit, documentele necesare pentru finanțarea cheltuielilor respective.

După finalizare, căile de acces nr. 2 către Arena polivalentă de interes național vor fi transmise în gestiunea Societății cu Răspundere Limitată „Arena Națională” (companie publică de implementare), prin actul de transmitere a lucrărilor respective, conform Regulamentului cu privire la modul de transmitere a bunurilor proprietate publică, aprobat prin Hotărârea Guvernului nr. 901/2015.

**3.** Funcția de beneficiar pentru serviciile prevăzute la punctul 1 subpct. 2) vor fi îndeplinite de către Instituția Publică Agenția de Dezvoltare Regională Municipiul Chișinău, care:

1) va organiza contractarea serviciilor de elaborare a studiului de fezabilitate privind construcția Stadionului Național, conform prevederilor Legii nr. 131/2015 privind achizițiile publice;

2) în calitate de beneficiar al mijloacelor financiare alocate, va fi responsabilă de datele prezentate și va întocmi, în modul stabilit, documentele necesare pentru finanțarea cheltuielilor respective.

**4.** Ministerul Finanțelor va asigura finanțarea cheltuielilor menționate în punctul 1 pe măsura prezentării documentelor confirmative de către Ministerul Infrastructurii și Dezvoltării Regionale.

**5.** Prezenta hotărâre intră în vigoare la data publicării în Monitorul Oficial al Republicii Moldova.

**PRIM-MINISTRU                                                   Dorin Recean**

***Contrasemnează***:

Ministrul infrastructurii

și dezvoltării regionale                                                            Andrei Spînu

Ministrul educației

și cercetării Dan Perciun

Ministrul finanțelor Petru Rotaru